Ιερά Επισκοπή Μπουζουμπούρας και Μπουρούντι

Η Ιερά Επισκοπή Μπουζουμπούρας και Μπουρούντι είναι μία από τις επισκοπές του Πατριαρχείου Αλεξανδρείας. Στη δικαιοδοσία της περιλαμβάνεται το κράτος του Μπουρούντι.

 Ιστορικά στοιχεία 
Στις αρχές του 20ού αιώνα, όταν Έλληνες μετανάστες εγκαταστάθηκαν στο Μπουρούντι και δραστηριοποιήθηκαν στο εμπόριο και τις επιχειρήσεις, ανέγειραν στην Μπουζουμπούρα τον πρώτο Ελληνικό Κοινοτικό Ιερό Ναό Κοιμήσεως της Θεοτόκου.

Στις 28 Νοεμβρίου 1958, η Ιερά Σύνοδος του Πατριαρχείου Αλεξανδρείας αποφάσισε την ίδρυση της Ιεράς Μητροπόλεως Κεντρώας Αφρικής και εκλέγεται πρώτος μητροπολίτης ο Κυπριανός Παπαδόπουλος. Το κράτους του Μπουρούντι τέθηκε υπό τη δικαιοδοσία της Ιεράς Μητροπόλεως.  

Στις 6 Οκτωβρίου 2009, η Ιερά Σύνοδος του Πατριαρχείο Αλεξανδρείας ίδρυσε την Ιερά Επισκοπή Μπουρούντι και Ρουάντας και εκλέγεται πρώτος επίσκοπος ο Αρχιμανδρίτης Σάββας Χειμωνέτος, που μετέπειτα εξελέγη Μητροπολίτης Άκκρας.

Τον Δεκέμβριο του 2012, η Ιερά Σύνοδος του Πατριαρχείο Αλεξανδρείας εξέλεξε ως Επίσκοπο Μπουρούντι και Ρουάντας, τον μέχρι τότε Πατριαρχικό Επίτροπο Νοτίου Σουδάν Αρχιμανδρίτη Ιννοκέντιο Μπιακατόντα. Η Ιερά Επισκοπή Μπουρούντι και Ρουάντας ανυψώνεται σε μητρόπολη στις 26 Νοεμβρίου 2018. Την 1 Δεκεμβρίου 2023, ο Μητροπολίτης Ιννοκέντιος υπέβαλε την παραίτησή του για λόγους υγείας.

Στις 15 Φεβρουαρίου 2024, κατόπιν προτάσεως του Πατριάρχη Αλεξανδρείας Θεοδώρου Β΄ και με απόφαση της Ιεράς Συνόδου, καταργήθηκε η Ιερά Μητρόπολη και δημιουργήθηκαν δύο νέες επισκοπές, η Ιερά Επισκοπή Μπουζουμπούρας και Μπουρούντι και η Ιερά Επισκοπή Κιγκάλι και Ρουάντας. Την ίδια ημέρα, εξελέγη Επίσκοπος Μπουζουμπούρας και Μπουρούντι, ο μέχρι τότε Σχολάρχης της Πατριαρχικής Σχολής «Αθανάσιος ο Μέγας» Αρχιμανδρίτης Ισαάκ Τσαπόγλου.

 Ιεραποστολικό έργο 

 Εκπαιδευτικό έργο 
Στο εκπαιδευτικό ίδρυμα της Επισκοπής, που βρίσκεται στη Μπουραμάτα και λειτουργεί σε σύμπραξη με τις κρατικές αρχές, φοιτούν περίπου 1.200 παιδιά. Στις πρώτες βαθμίδες της πρωτοβάθμιας εκπαίδευσης, ο αριθμός των μαθητών ανά τάξη κυμαίνεται περίπου στους 100, ωστόσο στις τάξεις του γυμνασίου παρατηρείται αισθητή μείωση, ενώ στο λύκειο η παρουσία περιορίζεται σε περίπου 10 μαθητές ανά τμήμα.

Η τεχνική σχολή της περιοχής, δυστυχώς, δεν κατέστη δυνατό να λειτουργήσει, εξαιτίας της υπερχείλισης της λίμνης, με αποτέλεσμα το κτιριακό συγκρότημα να παραμένει βυθισμένο στα νερά.

 Ναοί και Μονές 
 Ναοί 
Η Ιερά Επισκοπή διαθέτει συνολικά έξι ενορίες, με τους πέντε Ιερούς Ναούς να είναι λειτουργήσιμοι.
Πόλη / ΧωριόΙερός ΝαόςΣημειώσειςΜπουζουμπούραΚοιμήσεως της ΘεοτόκουΚαθεδρικός - Ελληνικής ΚοινότηταςΓκαγκάραΑγίου Αρσενίου ΚαππαδόκουΚιχούγκουεΑγίου ΑθανασίουΜπουραμάταΑγίου Αλεξίου και Αγίων Δώδεκα ΑποστόλωνΡουμόνγκεΑγίου Ιακώβου Τσαλίκη ΤσαράμαΑγίου Δημητρίου

 Μονή 
Στην Ιερά Επισκοπή υπάρχουν δύο μοναστήρια, ένα ανδρικό αφιερωμένο στον Άγιο Παΐσιο, με δύο μοναχούς που είναι υπό ανέγερση και ένα γυναικείο αφιερωμένο στην Ζωοδόχο Πηγή, με δύο μοναχές και μία δόκιμη που δυστυχώς η λίμνη Ταγκανίκα κατάπιε, προκαλώντας πολλές ζημιές και είναι εμπερίστατες φιλοξενούμενες σε άλλη δομή της Επισκοπής.

Στις 25 Απριλίου 2025, πραγματοποιήθηκε η θεμελίωση της νέας Ιεράς Μονής (Ησυχαστήριο) Ζωοδόχου Πηγής – Χρυσοπηγής, στον οικισμό Muzinda του Μπουρούντι.

 Επισκοπικός κατάλογος 
ΕπίσκοποςΑπόΈωςΣημειώσειςΙερά Επισκοπή Μπουρούντι και ΡουάνταςΣάββας (Χειμωνέτος)11 Οκτωβρίου 200921 Νοεμβρίου 2012Κατόπιν ΆκκραςΙννοκέντιος (Μπιακατόντα)6 Δεκεμβρίου 201226 Νοεμβρίου 2018Κατόπιν Μητροπολίτης Μπουρούντι και ΡουάνταςΙερά Μητρόπολη Μπουρούντι και ΡουάνταςΙννοκέντιος (Μπιακατόντα)26 Νοεμβρίου 20181 Δεκεμβρίου 2023 Από Επίσκοπος Μπουρούντι και Ρουάντας, κατόπιν ΣωζούσηςΙερά Επίσκοπή Μπουζουμπούρας και ΜπουρούντιΙσαάκ (Τσαπόγλου)25 Φεβρουαρίου 2024Σήμερα

 Σύνδεσμος πρεσβυτερών 
Στην Ιερά Επισκοπή Μπουζουμπούρας και Μπουρούντι, έχει συσταθεί ο Σύνδεσμος Πρεσβυτερών «Αγία Ταβιθά», όπου συμμετέχουν όλες οι πρεσβυτέρες της Επισκοπής, δραστηριοποιούμενες  σε κοινωνικούς τομείς. 

Ο Σύνδεσμος έχει παγιωθεί διοικητικά (καταστατικό, σφραγίδα) υπό την εποπτεία της Ιεράς Επισκοπής. 

 Σώμα προσκόπων 
Στην Ιερά Επισκοπή Μπουζουμπούρας και Μπουρούντι, έχει συσταθεί σώμα προσκόπων με δύο ομάδες, μικρών και μεγάλων. Οι ομάδες αυτές εκτός ότι πλαισιώνουν όλες τις λατρευτικές και θρησκευτικές τελετές, συγχρόνως παίρνουν μέρος και σε εκδηλώσεις συνεργαζόμενες με άλλες ομάδες της περιφέρειας.

Το Σώμα Προσκόπων της Επισκοπής έχει παγιωθεί διοικητικά (κανονισμό, σφραγίδα) και προστάτιδα έχουν την Παναγία «Υπέρμαχο Στρατηγό», υπό την εποπτεία του Γενικού Αρχιερατικού Επιτρόπου της Επισκοπής Αρχιμανδρίτη Βασιλείου Μπονάνε.

 Παραπομπές 

 Εξωτερικοί σύνδεσμοι 
Σελίδα Facebook της Ιεράς Επισκοπής Μπουζουμπούρας και Μπουρούντι 

Μπουζουμπούρας και Μπουρούντι